Lisa 1 Tehniline kirjeldus

Hankija nimi: Viru-Nigula vallavalitsus
Hanke nimetus: „Viru-Nigula valla Aseri aleviku jäätmejaama projekteerimine“
 
Lihthanke objektiks on projekti „Viru-Nigula valla Aseri aleviku jäätmejaama rajamine” tööprojekti ja kliimakindluse analüüsi koostamine.

1. Hankija eesmärk ja üldtingimused

1.1. Aseri jäätmejaam projekteeritakse kinnistule aadressiga Kordoni tn 12, Aseri alevik, Viru-Nigula vald (15401:001:0428), sihtotstarve ärimaa 100%, pindala 8614.0 m2).

1.2. Tööde teostamise aeg kuni 5 kuud alates Lepingu sõlmimisest.

1.3. Projekteerimistööd teostatakse neljas etapis: 
1.3.1. eelprojekti koostamine ja tellijaga kooskõlastamine; 
1.3.2. ehitusloa hankimine;
1.3.3.  tööprojekti koostamine detailse ehitustööde loeteluga koos füüsiliste mahtude määramisega; 
1.3.4. kliimakindluse analüüsi koostamine.

1.4. Lepinguga võtab Töövõtja kohustuse teostada punktis 1.5 nimetatud tegevused.

1.5. Koostatud projekti koosseisus peab olema esitatud ehitustööde mahtude loend koos ehitustööde arvestusliku maksumusega. Tellijal on õigus eeldada, et tööde mahud on arvestatud õigesti ja vastavad joonistes ja spetsifikatsioonides toodud mahtudele.

1.6. Töövõtja esitab projekteerimistööde teostamise ajagraafiku, mahu ning etappide kirjelduse lepingu projektis nimetatud tähtajaks.
 
1.7. Projekteerimistööde garantiiperiood on 48 kuud projekti üleandmisest.

1.8. Töövõtja peab pakkumust tehes arvestama, et projekteerimistööde lähteülesandes esitatud tingimused ja nõuded võivad töö käigus parema lõpptulemuse saamise eesmärgil muutuda. 

1.9. Kui ehitustööde käigus ilmneb projektis antud projektlahenduse ebapädevus ja/või nõuete mittevastavus, kohustub Töövõtja projekteerima uue lahenduse omal kulul. Projektlahenduse õigsuse ja vastavuse eest vastutab Töövõtja ning Tellija kooskõlastus ei vähenda ega vabasta Töövõtjat vastutusest.

1.10. Töövõtja järgib töö teostamisel tellija huvisid ja eesmärke. Projekteerimise käigus on Tellijal õigus ehitusprojekti sisse viia vajalikud muudatused. Tellija poolt töö käigus tehtavad muudatused ei anna Töövõtjale alust Töö maksumuse suurendamiseks ega täitmise tähtaja pikendamiseks, välja arvatud juhul, kui pooled lepivad selles kirjalikult kokku.

1.11. Juhul kui Tellija soovid ei ole otstarbekad või ei vasta kehtivatele õigusaktidele ja normidele, kohustub Töövõtja andma Tellijale professionaalse selgituse ja hinnangu ning leidma lahenduse, mis rahuldaks Tellija soove ja ei oleks vastuolus kehtivate normide ja õigusaktidega. 

1.12. Töövõtja peab arvestama objekti iseloomust tingitult kõigi lisakulude ja -töödega, mis on vajalikud hanke lõppeesmärgi saavutamiseks. 

1.13. Projekti koostamisel tuleb lähtuda perioodi 2021–2027 Euroopa Liidu ühtekuuluvus- ja siseturvalisuspoliitika fondide meetmest „Jäätmete liigiti kogumise infrastruktuuri toetamine“.

2. Nõuded ehitusprojektile

2.1. Töövõtu mahtu kuulub ehitusprojekti koostamine eel- ja tööprojekti staadiumis koos kõigi vajalike uuringute (sh vajadusel geoloogilised), kooskõlastuste ja lubade hankimisega, projekti kooskõlastamine Tellijaga ning kliimakindluse analüüsi koostamine.

2.2. Enne tööprojekti koostamist tuleb teostada vajalikud uuringud, sh geodeetilised uuringud, ehitusgeoloogilised uuringud jms sellises mahus, et oleks tagatud kvaliteetne lähtematerjal ökonoomsete ja ratsionaalsete tehniliste lahenduste projekteerimiseks.

2.3. Projekteerimisnõudeid sätestava dokumentatsiooni täpsem nimekiri on ära toodud tabelis 1. 

2.4. Juhul, kui õigusaktides on sätestatud eelmainitud dokumentide nõuetest rangemad nõuded, tuleb lähtuda õigusaktides sätestatust. 

2.5. Projekteeritav lahendus peab vastama “ei kahjusta oluliselt” põhimõttele ja peab tagama kliimakindluse.

2.6. Projektlahenduse koostamisel tuleb arvesse võtta alljärgnevat:
2.6.1. ehitiste arhitektuurilised ja kujunduslikud ning ehituslikud tingimused;
2.6.2. juurdepääsuteede projekteerimine ning liiklus- ja parkimiskorraldus;
2.6.3. katastriüksuse hoonestusala;
2.6.4. PVC hall ja teised hooned, ehitised ja rajatised;
2.6.5. katastriüksuse ehitusõigus;
2.6.6. haljastus ja heakord ning vertikaalplaneerimine;
2.6.7. välisvalgustus;
2.6.8. keskkonnatingimused  ning vastavus Eesti Vabariigis kehtivatele õigusaktidele;
2.6.9. projekteerida tuleb kõik ehitiste teenindamiseks vajalikud välisühendused ja tehnosüsteemid  ning juurde projekteerida puuduvad tehnosüsteemid (sh veevarustus, kanalisatsioon ja sademevesi (koos õli- ja liivapüüduriga enne kraavi juhtimist);
2.6.10. välistrasside puhul on töömaa piir kuni liitumispunktini (vajadusel tehniliste tingimuste võtmine vee, elektri, side jms ettevõtjatelt kuulub töö mahtu), vajaduse korral uue liitumispunkti rajamine/ümbertõstmine, ehitiste kompleksi teenindamiseks vajaliku elektrisüsteemi peakaitsme suuruse leidmine;
2.6.11. ehitiste projekteerimisel peab olema tagatud funktsionaalsus ning efektiivne ruumikasutus;
2.6.12. ehitiste projekteerimisel peab olema tagatud ehitus-, ekspluatatsiooni- ja hoolduskulude optimaalsus ning keskkonnasäästlikus;
2.6.13. tuleohutus. Projekteerida ehitistele tuletõrjeveevõtukoht; 
2.6.14. kasutatud materjalid, tooted, seadmed, tehnosüsteemid ja nende paigaldamise tehnoloogia peavad vastama kehtestatud nõuetele ja olema sobilikud projekteeritava hoone kasutusprofiilile;
2.6.15. kasutatud materjalid, tooted, seadmed, tehnosüsteemid ja nende paigaldamise tehnoloogia peavad tagama võimalikult pika kasutusea, vastupidavuse ning olema võimalikult kulumis- ja vandaalikindlad;
2.6.16. kõik väljaehitatud tehnosüsteemid peavad toimima hoone kasutamise seisukohast kõige ökonoomsemal viisil ning olema ühendatud eri osadega parimal võimalikul viisil; 
2.6.17. Töövõtja kohustuseks on kontrollida projekteerimistööde erinevate osade (arhitektuurne, konstruktiivne ja eriosad) omavahelist kooskõla ning tuvastada ja kõrvaldada võimalikud konfliktid.
Eriosade projekteerimisel tuleb vältida tehnosüsteemide mitteteostatavaid ristumisi;
2.6.18. kuritegevuse riske vähendavad tingimused;
2.6.19. kavandada autokaal jäätmete kaalumiseks.

2.7. Töövõttu kuuluvad ka need tööd ja tegevused, mis ei ole lähteülesandes otseselt kirjeldatud, kuid mille tegemine on tavapäraselt vajalik kirjeldatud eesmärgi saavutamiseks. 

2.8. Iga projektiosa peab olema koostatud ning allkirjastatud vastava pädevusega isiku poolt.

2.9. Võttes arvesse, et tulenevalt riigihangete seadusest ei tohi Tellija eelistada ühtegi konkreetset tootjat, on keelatud projektis määrata konkreetsete valmistajate tooteid, v.a juhtudel, kui see on vältimatult vajalik. Juhul kui konkreetse toote määramine projektis on vältimatu, tuleb lisada igakordselt viide, et kasutada võib ka samaväärset toodet. Kuna konkreetsete toodete asendamine ehitaja poolt on lubatud, siis vältimaks mittesobivaid ja mittesobivate omadustega tooteid, tuleb eriline tähelepanu pöörata toodete ja materjalide tehniliste ja muude oluliste omaduste kirjeldusele. Projektis tuleb iga toote puhul määrata ära piisaval hulgal tehnilisi näitajaid ja omadusi sellises detailsuses, et toote asendamine ebasobiva vastu oleks välistatud.

Tabel 1. Kasutatav alusdokumentatsioon
	Seadused ja määrused
	· Hetkel kehtiv ehitusseadustik 
· „Nõuded ehitusprojektile“, majandus- ja taristuministri 17.07.2015 määrus nr 97 
· „Puudega inimeste erivajadustest tulenevad nõuded ehitisele“, ettevõtlus- ja infotehnoloogiaministri 29.05.2018 määrus nr 28 Arvestatakse, et ehitatud keskkond ei seaks piiranguid, vaid toetaks puudest või erivajadusest tingitud piirangutega hakkama saamist; 
· „Tee ehitusprojektile esitatavad nõuded“, majandus- ja taristuministri 09.01.2020 määrus nr 2 
· „Tee ehitamise kvaliteedinõuded“, majandus- ja taristuministri 07.08.2015 määrus nr 101 
· „Viru-Nigula valla jäätmehoolduseeskiri“, Viru-Nigula vallavolikogu 28.02.2019 määrus nr 51 
· „Viru-Nigula valla heakorra eeskiri“, Viru-Nigula Vallavolikogu 31.05.2018 määrus nr 26 
· „Puude raieloa ja hoolduslõikusloa andmise kord“, Viru-Nigula  vallavolikogu 27.06.2024 määrus nr 97
· Sotsiaalministri 04.03.2002 määrus nr 42 „Müra normtasemed elu- ja puhkealal, elamutes ning ühiskasutusega hoonetes ja mürataseme mõõtmise meetodid“
· Veeseadus
· Jäätmeseadus

	Standardid
	· EVS 932:2017„Ehitusprojekt“
· EVS 812 „Ehitise tuleohutus“
· EVS 844 „Hoonete kütte projekteerimine“
· EVS 885 „Ehituskulude liigitamine“
· EVS 846 Hoone kanalisatsioon
· EVS 921 Veevarustuse välisvõrk
· EVS 871 Tuletõkke- ja evakuatsiooni avatäited ja sulused
· EVS-EN 12464 „Valgus ja valgustus. Töökoha valgustus“

	Muud juhendid
	· RYL- Ehitustööde üldised kvaliteedinõuded: MaaRYL 2010, Tarindi RYL 2010, InfraRYL 2010, Maalritööde RYL 2012.
· ET- kartoteek. Eesti ehitusalased normdokumendid (Eesti Ehitusteave kartoteeki väljastab AS Ehitusteave, registrikood 10312580); 
· ETF- kartoteek. Soome RT kataloogi lühendatud variant, üldehitusalased normatiivid, seadusandlus, projekteerimisjuhised ja tootekaardid (Eesti Ehitusteabe Fondi kartoteek, väljastab ET –INFO keskus AS registrikood 10067459); sh ETF kartoteegi juhenditeatmik RT 89-10620-et Haljasalade mullatööd; ETF kartoteegi juhenditeatmik RT 89-10639-et Õuealade haljastustööd; 
· RT-kartoteek (soomekeelne) Käsitleb Soome ehitusalaseid normatiive ja seadusandlust, projekteerimisjuhiseid ja tootekaarte. 
· Töövõtja on kohustatud järgima materjalide paigaldust- ja kasutusjuhendeid. Kasutatavad materjalid ja tooted peavad olema heaks kiidetud EV Keskkonnaameti ja Tervisekaitsetalituse poolt
· Taristu kliimakindluse tagamise juhend



3. Projekti maht ja etapid
3.1. Projekti mahus peab olema üheselt määratud kõigi teostatavate tööde maht ning nõutavad kvaliteeditasemed. 

3.2. Tööprojekti koosseis peab vastama majandus- ja taristuministri määrusele nr 97 „Nõuded ehitusprojektile” ja standardile EVS-932:2017, sh teede osad, veevarustuse ja kanalisatsiooni välisvõrgud, elektri- ja nõrkvoolu välisvõrgud, arhitektuur, ehituskonstruktsioonid jms. Tööprojekti koosseisu nõuded on välja toodud tabelis 2.
4. Vastuvõetavad jäätmeliigid
Jäätmejaamas hakatakse vastu võtma keskkonnaministri 03.06.2022 määruses nr 28 „Olmejäätmete liigiti kogumise ja sortimise nõuded ja kord ning sorditud jäätmete liigitamise alused“ § 2 lõikes 3 nimetatud jäätmeliike:

	Jäätmekood
	Jäätmekoodi nimetus
	Kogumisvahendi maht / -koht

	13 02 08*
	Muud mootori-, käigukasti- ja määrdeõlid
	PVC halli

	15 01 01
	Paber- ja kartongpakendid
	4,5 m3

	15 01 02
	Plastpakendid
	4,5 m3

	15 01 03
	Puitpakendid
	4,5 m3

	15 01 04
	Metallpakendid
	4,5 m3

	15 01 05
	Komposiitpakendid
	4,5 m3

	15 01 06
	Segapakendid
	4,5 m3

	15 01 07
	Klaaspakendid
	5 m3, kelluke

	15 01 09
	Tekstiilpakendid
	4,5 m3

	15 01 10*
	Ohtlikke aineid sisaldavad või nendega saastatud pakendid
	PVC halli

	16 01 03
	Vanarehvid
	Puiste

	16 01 07*
	Õlifiltrid
	PVC halli

	17 01 07
	Betooni-, tellise-, plaadi- või keraamikatootesegud, mida ei ole nimetatud koodinumbriga 17 01 06*
	15 m3

	17 02 01
	Puit
	15/22 m3

	17 02 02
	Klaas
	10 m3

	17 02 03
	Plastid (markeeritud plast)
	15 m3

	17 04 07
	Metall
	metallifirma

	17 06 05*
	Asbesti sisaldavad ehitusmaterjalid
	15 m3

	17 09 04
	Ehitus- ja lammutussegapraht, mida ei ole nimetatud koodinumbritega 17 09 01*, 17 09 02* ja 17 09 03*
	15 m3

	20 01 01
	Paber ja kartong
	4,5 m3

	20 01 02
	Klaas
	15 m3

	20 01 10
	Rõivad
	Vt ülevalt

	20 01 11
	Tekstiilid
	Vt ülevalt

	20 01 13*
	Lahustid
	PVC halli

	20 01 14*
	Happed
	PVC halli

	20 01 15*
	Leelised
	PVC halli

	20 01 17*
	Fotokemikaalid
	PVC halli

	20 01 19*
	Pestitsiidid
	PVC halli

	20 01 21*
	Luminestsentslambid ja muud elavhõbedat sisaldavad jäätmed
	PVC halli

	20 01 23*
	Klorofluorosüsivesinikke sisaldavad kasutuselt kõrvaldatud seadmed
	PVC halli

	20 01 26*
	Õli ja rasv, mida ei ole nimetatud koodinumbriga 20 01 25
	PVC halli

	20 01 27*
	Ohtlikke aineid sisaldavad värvid, trükivärvid, liimid ja vaigud
	PVC halli

	20 01 29*
	Ohtlikke aineid sisaldavad pesuained
	PVC halli

	20 01 31*
	Tsütotoksilised ja tsütostaatilised ravimid
	PVC halli

	20 01 33*
	Koodinumbritega 16 06 01*, 16 06 02* ja 16 06 03* nimetatud patareid ja akud ning sortimata patarei- ja akukogumid, mille hulgas on selliseid patareisid või akusid
	PVC halli

	20 01 34
	Patareid ja akud, mida ei ole nimetatud koodinumbriga 20 01 33*
	PVC halli

	20 01 35*
	Ohtlikke osi sisaldavad kasutuselt kõrvaldatud elektri- ja elektroonikaseadmed, mida ei ole nimetatud koodinumbritega 20 01 21* ja 20 01 23*
	PVC halli

	20 01 36
	Kasutuselt kõrvaldatud elektri- ja elektroonikaseadmed, mida ei ole nimetatud koodinumbritega 20 01 21*, 20 01 23* ja 20 01 35*
	PVC halli

	20 01 37*
	Ohtlikke aineid sisaldav puit (ainult raudteeliiprid)
	

	20 01 38
	Puit, mida ei ole nimetatud koodinumbriga 20 01 37*
	

	20 01 39
	Plastid
	

	20 01 40
	Metallid
	

	20 01 95*
	Antibiootikumid
	PVC halli

	20 01 96*
	Psühhotroopse ja narkootilise toimega ravimid
	PVC halli

	20 01 97*
	Muid ohtlikke toimeaineid sisaldavad ravimid
	PVC halli

	20 01 98*
	Sortimata ravimikogumid
	PVC halli

	20 02 01
	Biolagunevad jäätmed
	2x15 m3

	20 02 02
	Pinnas ja kivid
	8 m3

	20 02 03
	Muud jäätmed, mis ei ole biolagunevad (segane värk)
	4,5 m3

	20 03 07
	Suurjäätmed
	2x30 m3

	08 01 11*
	Orgaanilisi lahusteid või muid ohtlikke aineid sisaldavad värvi- ja lakijäätmed
	PVC halli



Pakutud konteinerite mahud on eelduslikud ning vastavalt vajadusele lisatakse konteinereid juurde.
Tabel 2. Projekti koosseisu nõuded
	Sademevee- ja olmekanalisatsioon
	· Sademevesi katuselt, fassaadilt ja territooriumilt kogutakse projekteeritava sademeveesüsteemi kaudu ja juhitakse Kordoni tn kraavi.
· Projekteerija peab teostama vihmaintensiivsuse arvutused vihmale kestvusega 10 minutit, 15 minutit ja 20 minutit ning hindama koos tellijaga üleujutusest tekkivat riski/kahju võrreldes investeeringu maksumusega. 
· Sademevesi korjatakse sademevee rennide ja restkaevude kaudu ja suunatakse torustike kaudu läbi õlipüüduri suublasse, kraavi.
· Konteineri tüüpi operaatori hoones peab olema külma- ja soojavee varustus kätepesemisvõimaluse ja duši jaoks.
· WC-pott tuleb valida vett säästev, kahesüsteemse loputuspaagiga.
· Jäätmejaama territooriumil on täna olemas ühiskanalisatsiooni valmidus Aseri aleviku ühiskanalisatsiooniga, näha ette liitumisprojekt.

	Veevarustus
	· Veevarustuse projekteerimisel näha ette torustik liitumispunktist hoonetesse, sealhulgas operaatori hoone ja PVC hall. Ühisveevärgiga liitumiseks on olemas liitumispunkt kinnistu piiril, rajamist vajavad kinnistusisesed torustikud: ühisveevärk PE de50. Tuletõrjeveevarustus tagatakse Kordoni ja Pargi tn ristil olevast hüdrandist. 

	Tugevvool
	· Projektis ette näha Elektrilevi OÜ tugevvoolu kaablite projekteerimine, vastavalt  Elektrilevi OÜ poolt väljastatud tehnilistele tingimustele.
· Välisvalgustus/PVC halli sisemine valgustus peab olema projekteeritud ökonoomse ja valgustihedus peab võimaldama tööde teostamist ka pimedal ajal.

	Nõrkvool
	· Projektis tuleb ette näha videovalvesüsteem koos vähemalt 30-päevase salvestusvõimalusega (kaamerad, salvestusseadmed jms).
· Sidevarustus lahendada vastavalt sideoperaatori tehnilistele tingimustele. 

	Soojusvarustus
	· Konteineri tüüpi operaatori hoones projekteerida lokaalse küttesüsteemi õhk-õhk soojuspumba baasil. PVC halli tuleb ette näha elektriküte (releega reguleeritav) ja õhksoojuspumbad.

	Ehituskonstruktsioonid
	· PVC hall-hoone projekteerida angaari tüüpi, koos vajalike vaheseintega ohtlikele jäätmetele, suurjäätmetele, elektroonikaromudele ja ringmajanduskeskusele. Hoone otsaseinas on käiguuksed ja küljel uksed ning tõstandvärav. Hoone põrandaks epoksiid kattega betoon. Vundamendiks on plaatvundament. PVC halli toon hall või heleroheline, valgust läbilaskev. Hoonel peab olema kaks tõstväravat. Esimene tõstvärav käiguuksega, mida kasutatakse evakuatsiooniks. Teine tõstvärav on ilma käiguukseta.
· Jäätmejaama ala ümbritsemiseks ette näha keevisvõrkpiire h=2010 mm. Sissepääsuks ette näha kaks liugväravat relssidel avaga 10 000 mm.
· Autokaal mõõtmetega 3x18 m projekteerimine vastavalt tootja poolsele juhendmaterjalile, ühendamine tugev ja nõrkvooluga.
· Postvundamendid konteiner tüüpi operaatorhoonele. Kaal paigaldatakse värava lähistele, mis võimaldaks siseneda territooriumile nii kaalu läbides kui kaalumata

	Arhitektuur
	· Konteineri tüüpi operaatori hoone. Mõõtmed min.7200x3000x2600(h) mm. Tööruumi eeldatav pindala kuni 12 m2, tuulekoja eeldatav pindala kuni 2 m2, WC pindala kuni 1,8 m2, garderoob ja pesemisruum kuni 5 m2.
· PVC halli mõõtmed min.7000x3000x3600(h) mm.

	Teed ja liikluskorraldus
	· Projekteerida asfaltkattega teed ja platsid vastavate kallakutega.  Teekatendi kihtide paksused ja materjal antakse konstruktiivsetel tee lõigetel. Teekatendi konstruktsioon peab olema arvestatud veoauto koormustele ja manööverdusele.
· Projektiga lahendada haljastus, inventar.

	Ehitustööde kululoend
	· Projekt peab sisaldama detailset ehitustööde loetelu koos füüsiliste mahtude määramisega. Projekteerija peab koostama hoone projektist tulenevalt detailse ehitustööde loetelu koos ehitustööde füüsiliste mahtude määramisega kas EVS 885:2005 või TALO 2000 või samaväärse liigituse alusel.



5. Projektidokumentatsiooni vormistamine
5.1. Projektdokumentatsioon antakse valmimisel tellijale üle digitaalselt allkirjastatuna elektroonsel kandjal (allpool nimetatud vormingutes) ja üks (1) eksemplar paberikandjal koos asjakohaste lubade ja kooskõlastustega. 

5.2. Töövõtja peab tööde teostamise käigus koostatavad dokumendid kandma elektroonilisse projektipanka vastavalt tellija poolt esitatavatele nõuetele ja juhistele. 

5.3. Elektroonsel kandjal esitatav projektdokumentatsioon peab olema selgelt ja arusaadavalt süstematiseeritud ja sisaldama kõikide projektdokumentide koondit (projektdokumentatsiooni register), kus on ära näidatud dokumendi (joonis, seletuskiri, spetsifikatsioon jne) nimetus, dokumendi nr, koostamise kuupäev, mõõtkava, lehekülje nr, lehekülgede arv, dokumendi digitaalse versiooni faili nimetus ja kausta nimetus, kus dokument paikneb. 

5.4. Kõik projekti osad peavad sisaldama kirjalikku kinnitust, et projekt on koostatud vastavalt projekteerimise lähteülesandele/tehnilisele kirjeldusele ning kehtivatele normidele ja nõuetele. Kinnitusel peab olema kuupäev, vastutava isiku nimi ja allkiri.

5.5. Digitaalsed joonised esitatakse *.dwg formaadis ja täiendavalt kõik ka *.pdf formaadis. Tekstidokumendid (seletuskirjad, spetsifikatsioonid jms) nii töödeldavas vormingus (*.rtf, *.doc või *.docx formaadis või kui osa on eraldiseisev tabel, siis *.xls või *.xlsx formaadis) kui ka *.pdf vormingus. Dokumendid (näiteks kooskõlastused, load jms) tuleb skaneerida ja esitada täiendavalt ka elektroonses vormis. 

5.6. Iga joonis (nii *.dwg kui ka *.pdf) tuleb salvestada omaette failina. 

5.7. Dokumendi/joonise digitaalne nimetus peab kajastama täies pikkuses dokumendi (joonise) nimetust ja dokumendi numbrit. Juhul, kui digitaalne formaat ei võimalda nimetada dokumenti täispika dokumendi nimetusega, võib kasutada sõnade lühendeid. 

5.8. Kõik joonised peavad olema salvestatud (layout) selliselt, et neid saab töötlemata vaadelda, välja printida jne. Digitaalne joonis peab olema ette valmistatud ja vormistatud selliselt, et õiget väljatrükki ja projektdokumentatsiooni kaustade komplekteerimist saab teostada töövõtja abita tavalises paljundustöökojas. 

5.9. Kõik vajalikud digitaalse joonise kihid (layer–id) peavad olema avatud ning mittevajalikud, abijooned ja muud abikihid (layer-id) peavad olema kustutatud. Kõik *.dwg joonise kihtide (layer– id) nimetused peavad vastama vastava kihi sisule.

5.10. Kõikide üleantavate eksemplaride identsuse eest vastutab töövõtja.

6. Nõuded spetsialistidele ja kvaliteedi kontroll

6.1. Projekteerimistööde vahetuks teostamiseks peab Töövõtja kaasama vajaliku kvalifikatsiooniga ja töökogemusega spetsialistid, kooskõlastama need enne tööde teostamist tellijaga.

6.2. Projekteerimise meeskond:
	Projekti osa
	Spetsialisti tase
	Kompetents

	Teede projekteerimine
	Diplomeeritud teedeinsener tase 7 või samaväärne
	Projekti koostamine

	Eriosade projekteerimine
	Diplomeeritud insener tase 7 või samaväärne
	Projekti koostamine



6.3. Projekteerimistööde kvaliteedi tagamiseks peab töövõtja teostama nn ettevõtte sisese projekteeritud osade vastavuse hindamise ja kontrolli ning kaasama projektdokumentatsiooni kontrolli teostamiseks vastava kogemusega ja kvalifikatsiooniga spetsialistid, kes omavad vastava projektiosa valdkonnas erialast kõrgharidust ja kogemust, mis on vähemalt võrdväärne projekti koostanud spetsialistidele hankedokumentides kehtestatud kvalifitseerimise nõuetega. Kvaliteedi kontrolli teostavad spetsialistid kooskõlastatakse tellijaga. Kõikidele projektiosadele tuleb lisaks projekti autori andmetele märkida ka antud osa kvaliteedi ja vastavuse kontrolli teostanud spetsialisti andmed, st nii teostaja kui ka kontrollija andmed.


